Α.Π.Ε. Λαγκαδά

Η Αθλητική Ποδοσφαιρική Ένωση Λαγκαδά (Α.Π.Ε.Λ.) είναι ελληνικό ποδοσφαιρικό σωματείο που εδρεύει στον Λαγκαδά του Νομού Θεσσαλονίκης. Ιδρύθηκε το 1949 και έμβλημα της ομάδας είναι ο δικέφαλος αετός, ενώ τα χρώματά της μπλε και λευκό. Αγωνίζεται στο Δημοτικό Στάδιο Λαγκαδά. Είναι η πολυνίκης του κυπέλλου της Ε.Π.Σ.Μ. με 4 κατακτήσεις (1982, 1992, 1997, 2013). Ενώ έχει φτάσει να συμμετάσχει μέχρι και στην Β΄ Εθνική ποδοσφαίρου ανδρών.

Ιστορία

Το 1982 η ΑΠΕΛ ανέβηκε για πρώτη φορά στην ιστορία της στη Β' Εθνική κατηγορία και υποβιβάστηκε παρόλο που κατέκτησε την 11η θέση της κατάταξης, διότι λόγω αναδιάρθρωσης του επαγγελματικού ποδοσφαίρου τη χρονιά εκείνη, από τις 20 ομάδες που συμμετείχαν υποβιβάζονταν οι 11 τελευταίες ομάδες της βαθμολογίας. Ακολούθως έπειτα τον υποβιβασμό, αγωνίστηκε στη Γ' Εθνική για τέσσερις συνεχείς αγωνιστικές περιόδους (από 1983-84 μέχρι 1986-87) όταν και υποβιβάστηκε. Κατόπιν, αγωνίστηκε στην Δ' Εθνική όπου υποβιβάστηκε αμέσως.
Η παρουσία της ΑΠΕΛ στον Βόρειο όμιλο της Γ' εθνικής:
1983–84: 16η θέση, 38 βαθμοί, τέρματα 45–54
1984–85: 9η θέση, 40 βαθμοί, τέρματα 51–54
1985–86: 7η θέση, 39 βαθμοί, τέρματα 49–62
1986–87: 19η θέση, 23 βαθμοί, τέρματα 28–61

Παραπομπές

Εξωτερικοί σύνδεσμοι

Αθλητικοί σύλλογοι Θεσσαλονίκης
Ιδρύσεις αθλητικών συλλόγων το 1949
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1949